Kristín Á. Ólafsdóttir

Kristín Ágústa Ólafsdóttir, (f. 3. janúar 1949) er íslensk leik- og söngkona og fyrrverandi borgarfulltrúi í Reykjavík og kennari.  Kristín á tvö börn Hrannar Björn Arnarsson og Melkorku Óskarsdóttur, eiginmaður hennar er Óskar Guðmundsson rithöfundur.   

 Æviágrip 
Kristín er  er fædd og uppalin í Reykjavík Hún flutti um tíma til Akureyrar og bjó þar í fimm ár á áttunda áratugnum og svo í Kaupmannahöfn í tvö ár þar sem hún bætti við menntun sína  

Kristín var þekkt þjóðlaga- og vísnasöngkona og söng inn á sex hljómplötur. Kristín var umsjónarmaður Stundarinnar okkar og þulur og þáttagerðarmaður hjá RÚV, hún kenndi  leiklist og leikræna tjáningu í áratugi og var um skeið leikstjóri hjá MA. Hún var framkvæmdastjóri vikublaðsins Norðurlands, dreifingarstjóri Þjóðviljans og leikari hjá LR, Alþýðuleikhúsinu og LA. Kristín gegndi trúnaðarstörfum fyrir Alþýðubandalagið, var m.a. varaformaður, bæjarfulltrúi og borgarfulltrúi. Hún var einn af stofnendum Nýs vettvangs í Reykjavík 1990 og borgarfulltrúi þess til 1994. Kristín starfaði síðast sem aðjunkt við Menntavísindasvið HÍ. 

 Menntun og starfsferill 
Kristín útskrifaðist frá Kvennaskólanum 1966, Leiklistarskóla LR 1969, lærði söng hjá Göggu Lund 1968-1972 og nam leikhúsfræði og leikræna tjáningu við Kaupmannahafnarháskóla 1979- 1981. Kristín lauk meistaranámi frá Háskóla Íslands í uppeldis- og menntunarfræði í ársbyrjun 2007. Rannsóknarritgerð hennar nefnist Þróun leikrænnar tjáningar í íslenskum grunnskólum.

Kristín var ritari hjá Orkustofnun 1966-1970. Kynnir og umsjónarmaður Stundarinnar okkar hjá RÚV-Sjónvarpi 1969-1972. Starfsmaður auglýsingadeildar og þulur hjá RÚV 1971-1974. Kennari við Barnaskóla Akureyrar 1974-1975. Leiklistarkennari og leikstjóri hjá Leikfélagi Menntaskólans á Akureyri 1974-1979. Framkvæmdastjóri vikublaðsins Norðurlands 1976-1979. Dreifingarstjóri Þjóðviljans 1982-1984. Kennari í leikrænni tjáningu við MHÍ 1982-1985 og Þroskaþjálfaskóla Íslands (nú Kennaraháskóla Íslands) frá 1982. Stundakennari við Háskóla Íslands frá 1995, fastráðin 1998 sem aðjúnkt þar til 2017Kristín Ágústa Ólafsdóttir. Leikari hjá Leikfélagi Reykjavíkur, Alþýðuleikhúsinu og Leikfélagi Akureyrar, með hléum, 1970-1978. Þáttagerðarmaður í útvarpi og sjónvarpi af og til. Þjóðlaga- og vísnasöngur um árabil, hefur m.a. sungið inn á 7 hljómplötur. 

 Stjórnmál 

Kristín fór að hafa afskipti af stjórnmálum á áttunda áratugnum, hún var róttæk og tók virkan þátt í Kvennabaráttunni innan vinstri flokkanna.  Hún varð formaður Alþýðubandalagsfélags Akureyrar 1977-1979 og tók þátt í bæjarpólitíkinni þar. Varabæjarfulltrúi Alþýðubandalagsins á Akureyri 1978-1979 og sat þar meðal annars í Vatnsveitunefnd.. Í framkvæmdastjórn Alþýðubandalagsins 1983-1989. Varaformaður Alþýðubandalagsins 1985-1987 og kom að því að Kvennahreyfing Alþýðubandalagsins var stofnuð.  Borgarfulltrúi Alþýðubandalagsins í Reykjavík 1986-1990. Kristín hvatti til að stjórnarandstöðuflokkarnir í borgarstjórn Reykjavíkur mundu bjóða fram saman, hún var einn af stofnendum framboðsins Nýs vettvangs í Reykjavík 1990 og borgarfulltrúi þess frá sama tíma til 1994. Stjórnarformaður Borgarspítalans – Sjúkrahúss Reykjavíkur 1994-1998. 

 Leiklist 
Leikari hjá LR, Alþýðuleikhúsinu og LA, með hléum, 1970-1978. Kristín tók þátt í að stofna Alþýðuleikhúsið á Akureyri 4. júlí 1975, og lék með því fyrstu árin.
+Kristín lék í eftirfarandi sýningumár Heiti leikrits LeikfélagHöfundur 1968Þegar amma var ungÞegar amma var ung - revíusýning Leikfélagsins. MorgunblaðiðLeikfélag Reykjavíkurýmsir 1970Poppleikurinn Óli Litla Leikfélagið Samið og frumflutt af Litla Leikfélaginu, tónlistin samin af ÓðmönnumLeikfélag MH sýnir Poppleikinn Óla. Morgunblaðið.  1970Þið munið hann JörundLeikfélag ReykjavíkurAðeins nokkrar sýningar - Jónas Árnason1971Plógur og stjörnurLeikfélag Reykjavíkur: Plógur og stjörnur. MorgunblaðiðLeikfélag ReykjavíkurSean O´Casey1973Loki þóBöðvar Guðmundsson - Loki þó  Leikfélag ReykjavíkurBöðvar Guðmundsson 1972 Súperstar - Jesús guð dýrlingurSuperstar - frumsýning í Austurbæjarbíói á þriðjudagskvöld. Tíminn.Leikfélag ReykjavíkurAndrew Loyd Weber og Tim Rice1974Ertu nú ánægð kerlingErtu nú ánægð kerling. Tíminn. Leikfélag Akureyrarýmsir 1974Litli Kláus og Stóri KláusLitli Kláus og Stóri Kláus. Íslendingur. Leikfélag AkureyrarH.C Andersen 1976KrummagullKrummagull í sjónvarpi - Sannaði tilverurétt litlu leikhúsanna. Alþýðublaðið. Alþýðuleikhúsið Böðvar Guðmundsson 1976SkollaleikurAfhverju ekki séra Jón?. Dagblaðið. Alþýðuleikhúsið Böðvar Guðmundsson 1978HunangsilmurAtvinnuleikhús í uppgangi. Morgunblaðið.Leikfélag AkureyrarHunangsilmur. Norðurland.Shelagh Delaney1985FerjuþulurPrófa þessa gömlu tónlist málsins. Helgarpósturinn.Alþýðuleikhúsið Valgarð Egilsson

+Kristín leikstýrði eftirfarandi sýningumár Heiti leikrits leikfélag höfundur1975AtómstöðinLaxness í leikgerð. Ritmennt.Leikfélag MAHalldór Laxness1979Grísir gjalda gömul svín valdaGrísir gjalda gömul svín valda. Þjóðviljinn. Leikfélag MABöðvar Guðmundsson 

 Tónlist 

Kristín söng á ferli sínum inná sjö hljómplötur. Þrjár smáskífur árin 1968 til 1971 og fjórar breiðskífur árin 1971 til 1985. Öll útgefin lög Kristínar má nálgast á Spotify og öðrum helstu efnisveitum hljómlistar. Auk hljómplatnanna hefur söngur Kristínar margsinnis verið hljóðritaður við ýmis tækifæri.  

Breiðskífur
1971 - Kristín og Helgi - Á suðrænni strönd
1975 - Áfram stelpur
1978 - Íslensk þjóðlög
1985 - Á morgun

Smáskífur
1968 - Tennurnar mínar, Dýramál
1970 - Komu engin skip í dag og fl.
1971 - Ég einskis barn er og fl.

Auk þessa hefur tónlist Kristínar birst á fjölda platna og auk þess hefur hún komið fram við fjölda tilfella. Hún syngur nú með Reykholtskórnum, sem er kirkjukór í Borgarfirði.

Tilvísanir

 Tenglar 
Þróun leikrænnar tjáningar í íslenskum grunnskólum. Rannsóknarritgerð Kristínar.

Flokkur:Fólk fætt árið 1949
Flokkur:Íslenskar leikkonur
Flokkur:Íslenskar söngkonur
Flokkur:Borgarfulltrúar Alþýðubandalagsins
Flokkur:Borgarfulltrúar Nýs vettvangs